kardosdrur/scandi-wiki huggingface dataset:
Hoog Soeren

Hoog Soeren er en lille by i Nederland, som er beliggende vest for byen Apeldoorn på Veluwe. Hoog Soeren er under Apeldoorn kommune med et indbyggertal (pr. 2008) på 190.

Henvisninger 

Byer i Gelderland
Mauro Zárate

Mauro Matías Zárate (født 18. marts 1987 i Haedo, Argentina) er en argentinsk fodboldspiller. Hans nuværende hold er Boca Juniors i Primera División de Argentina.. Tidligere har han spillet for blandt andet SS Lazio, Inter, West Ham samt Fiorentina.

Med Vélez Sársfield vandt Zárate i 2005 det argentinske mesterskab, mens det i 2009 med Lazio blev til triumf i Coppa Italia og Supercoppa Italiana.

Landshold 
Zárate står (pr marts 2018) noteret for fem kampe og to scoringer for U-20 landshold, der vandt guld ved VM i 2007.

Titler 
Primera División de Argentina
 2005 (Clausura) med Vélez Sársfield
 2020 (Clausura) med Boca Juniors

Coppa Italia
 2009 med Lazio

Supercoppa Italiana
 2009 med Lazio

Supercopa Argentina
 2019 med Boca Juniors

Copa de la Liga Profesional
 2020 med Boca Juniors

U-20 VM
 2007 med Argentina

Eksterne henvisninger 

Fodboldspillere fra Argentina
Fodboldspillere fra Club Atlético Vélez Sársfield
Fodboldspillere fra Birmingham City F.C.
Fodboldspillere fra SS Lazio
Fodboldspillere fra FC Internazionale Milano
Fodboldspillere fra Watford F.C.
Fodboldspillere fra ACF Fiorentina
Fodboldspillere fra Queens Park Rangers F.C.
Fodboldspillere fra West Ham United F.C.
Fodboldspillere fra Boca Juniors
Philipp Veit

Philipp Veit (født 13. februar 1793 i Berlin i Tyskland, død 18. december 1877) var en tysk maler. Hans mest kendte maleri var Germania.

Se også
 Nazarenerne

Eksterne henvisninger 

Malere fra Tyskland
Personer fra Berlin
Kim Hunter

Kim Hunter (født Janet Cole 12. november 1922 i Detroit i Michigan, død 11. september 2002 i New York City i New York) var en amerikansk skuespiller.

For sin rolle som «Stella Kowalski» i filmen Omstigning til Paradis modtog hun i 1951 en Oscar for bedste kvindelige birolle. Hun har fået to stjerner på Hollywood Walk of Fame.

Eksterne henvisninger 

 

Skuespillere fra USA
Oscar for bedste kvindelige birolle
Hollywood Walk of Fame
Personer fra New York
Norberto Menéndez

Norberto Menéndez (14. december 1936 – 26. maj 1994) var en argentinsk fodboldspiller, der spillede som angriber. Han var på klubplan tilknyttet River Plate, Huracán, Boca Juniors og Colón i hjemlandet, samt uruguayanske Defensor Sporting. Med både River Plate og Boca Juniors vandt han tre argentinske mesterskaber.

Menéndez spillede 14 kampe for Argentinas landshold, hvori han scorede seks mål. Han var med til VM i 1958 i Sverige

Titler 
Primera División de Argentina
 1955, 1956 og 1957 med River Plate
 1962, 1964 og 1965 med Boca Juniors

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1958
Fodboldspillere fra Club Atlético River Plate
Fodboldspillere fra Club Atlético Huracán
Fodboldspillere fra Boca Juniors
Fodboldspillere fra Club Atlético Colón
Jean Seberg

Jean Seberg, (13. november 1938 i Iowa, USA – 30. august 1979 i Paris, Frankrig), var en amerikansk skuespiller. 

Allerede i sine unge år var Seberg bidt af teateret. Hun blev kendt da hun, blandt 18.000 konkurrenter, blev udvalgt til at spille hovedrollen i filmen Saint Joan (1957). Virakken omkring filmen gjorde Seberg berømt allerede inden filmindspilningen overhovedet var påbegyndt.

Hennes karriere i hjemlandet begyndte snart at vakle, og hun begav sig derfor til Europa, hvor hun spillede hovedrollen som amerikansk beatnik i Jean-Luc Godards debutfilm Breathless (1960).

Hun bosatte sig i Frankrig og var fra 1963 til 1970 gift med Romain Gary.

På grund af sin støtte til De Sorte Pantere udsattes hun under J. Edgar Hoovers dage for en systematisk smædekampagne, i hvilken forbindelse flere aviser under hendes graviditet påstod at barnet ikke var hendes mands, men var avlet med en sort borgerrettighedsaktivist. Kort efter aborterede hun, men fostrets hudfarve beviste at påstandene var usande. Hun forsøgte senere at begå selvmord, blandt andet ved at hoppe ud foran et tog i Paris, men mislykkedes med det. Til sidst tog hun en overdosis sovetabletter skyllet ned med alkohol.

Eksterne henvisninger 
 

 
 Jean Seberg Online 

Skuespillere fra USA
Klaus Petersen

Klaus Petersen (født 24. oktober 1965 i Tønder) er en dansk professor og leder af Center for Velfærdsstatsforskning ved Syddansk Universitet.

Petersen er student fra Tønder Statsskole i 1984 og læste efterfølgende økonomi ved Københavns Universitet frem til 1986. Han skiftede imidlertid til historiestudiet og blev i 1996 cand.mag. i moderne historie fra Københavns Universitet. I 2001 blev han ph.d. samme sted på en afhandling om forholdet mellem Socialdemokratiet og velfærdsstaten i efterkrigstiden.

Han var fra 2001 adjunkt ved Institut for historie, kultur & samfundsbeskrivelse, Syddansk Universitet, og fra 2003 lektor samme sted. Siden november 2005 har han været tilknyttet Center for Velfærdsstatsforskning; fra 2007 som professor og fra august 2008 som centerleder. 

Fra 2009 til 2014 er han med i ledelsen af forskningsprojektet Dansk Velfærdshistorie.

Bibliografi 
 Kirken, velfærdsstaten og det moderne samfund – indledende og forsknigsmæssige overvejelser (red., bidragsyder, 2010)
 Transnationale perspektiver på den nordiske velfærdsmodels tilblivelseshistorie (2009)
 13 reformer af den danske velfærdsstat (red., 2005)
 13 udfordringer til den danske velfærdsstat (red., sm. med Jørn Henrik Petersen, 2004)

Personer fra Tønder
Alumni fra Københavns Universitet
Historikere fra Danmark
Ansatte ved Syddansk Universitet
Dansksprogede forfattere fra Danmark
P556 Sværdfisken

P556 Sværdfisken var et dansk patruljefartøj af Flyvefisken-klassen benyttet af Søværnet og opkaldt efter rovfisken sværdfisken (Xiphias gladius). Skibet indgik i flådens tal i 1992 og forrettede tjeneste frem til 2006, hvor skibet strøg kommando og efterfølgende blev hugget op. Skibet hørte fra 2004 organisatorisk til under 2. Eskadre, division 23 (minerydningsdivisionen) og var permanent udrustet i minerydningskonfiguration.

Sværdfisken var det sjette skib i flådens tjeneste, der benyttede navnet Sværdfisken:
 Sværdfisken (defensionspram, 1764-1801)
 Sværdfisken (stykpram, 1802-1815)
 Sværdfisken (torpedobåd, 1882-1912)
 P3 Sværdfisken (torpedobåd, 1914-1932)
 P505 Sværdfisken (torpedobåd, 1955-1974)
 P556 Sværdfisken (minerydningsfartøj, 1993-2006)

Se også 
 Søværnet
 Flyvefisken-klassen

Referencer og kilder 

 Flådens historie: P556 Sværdfisken 
 Naval-technology: Flyvefisken-klassen

Patruljefartøjer fra Danmark
Roberto Perfumo

Roberto Alfredo Perfumo (født 3. oktober 1942 i Buenos Aires, død 10. marts 2016 i Buenos Aires) var en argentinsk fodboldspiller, der spillede som forsvarsspiller. Han var på klubplan tilknyttet Racing Club og River Plate i hjemlandet, samt brasilianske Cruzeiro. Med både Racing og River Plate vandt han det argentinske mesterskab, og med Racing blev det også til sejr i Copa Libertadores og Intercontinental Cup.

Perfumo spillede mellem 1964 og 1974 37 kampe for Argentinas landshold og var med til både VM i 1966 og VM i 1974.

Titler 
Primera División de Argentina
 1966 med Racing Club
 1975 (Nacional), 1975 (Metropolitano) og 1977 (Metropolitano) med River Plate

Copa Libertadores
 1967 med Racing Club

Intercontinental Cup
 1967 med Racing Club

Referencer

Eksterne henvisninger 

 

Fodboldspillere fra Argentina
Deltagere ved verdensmesterskabet i fodbold 1966
Deltagere ved verdensmesterskabet i fodbold 1974
Fodboldspillere fra Racing Club de Avellaneda
Fodboldspillere fra Cruzeiro Esporte Clube
Fodboldspillere fra Club Atlético River Plate
Personer fra Buenos Aires
Mesterholdenes Europa Cup i håndbold 1987-88 (kvinder)

Mesterholdenes Europa Cup i håndbold 1987-88 for kvinder var den 28. udgave af Mesterholdenes Europa Cup i håndbold for kvinder. Turneringen havde deltagelse af 24 hold, som var blevet nationale mestre sæsonen forinden, og blev afviklet som en cupturnering, hvor alle opgørene blev afviklet over to kampe, hvor holdene mødtes både ude og hjemme.

Turneringen blev vundet af de forsvarende mestre Spartak Kijev fra Sovjetunionen, som i finalen over to kampe besejrede Hypobank Südstadt fra Østrig med 33-31. Det var 13. gang i turneringens historie, og fjerde sæson i træk, at Spartak Kijev vandt titlen, mens Hypobank Südstadt var i finalen for anden sæson i træk.

Danmarks repræsentant i turneringen var de danske mestre fra Rødovre HK, som blev slået ud i 1/16-finalen af Byåsen IL fra Norge.

Resultater

1/16-finaler

Ottendedelsfinaler

Kvartfinaler

Semifinaler

Finale

Kilder / eksterne henvisninger 
 World Handball Archive – Women Handball European Champions Cup 1988

Noter 

1987-88 (kvinder)
Håndbold i 1987
Håndbold i 1988
Kvindehåndbold
Kat Von D

Kat Von D (født Katherine von Drachenberg 8. marts 1982) er en amerikansk tatovør og tv-personlighed. 

Hun er bedst kendt fra realityshowet Miami Ink og senere i LA Ink, der havde premiere 7. august 2007 i USA og 11. november samme år i Storbritannien.

Biografi
Drachenberg blev født 8. marts 1982 i byen Monterrey i Nuevo Leon i Mexico. Da hun var fire, flyttede hendes familie til Colton, Californien. . Hendes far René von Drachenberg er oprindeligt tysk, og hendes mor Sylvia Galeano har spansk-italienske rødder.  Hun taler spansk og engelsk flydende. Kat Von D har en bror, som hedder Michael, og en søster, som hedder Karoline Smith.

Kilder

Eksterne henvisninger 
 
 

Tv-personligheder fra USA
Veganere
Ulrik Kjær

Ulrik Kjær (født 18. februar 1969 i Odense) er en dansk professor mso i statskundskab, der særligt beskæftiger sig med kommunalpolitik.
Kjær blev i 1994 cand.oecon. fra Odense Universitet på et speciale om frit forbrugsvalg. I 2000 blev han ph.d. i statskundskab på en afhandling om kommunalbestyrelsernes sammensætning fra Syddansk Universitet. Han har desuden været gæsteforsker ved Stanford University og University of Colorado at Boulder.

Fra 2000 til 2003 var han adjunkt ved Institut for Statskundskab, Syddansk Universitet; fra 2003 lektor samme sted. I 2009 blev han udnævnt til professor mso.

Han er gift med Rikke Berg, der også er ph.d. i statskundskab. Parret har skrevet flere bøger sammen.

Bibliografi 
 Lokalt politisk lederskab (med Rikke Berg, 2007)
 Den danske borgmester (med Rikke Berg, 2005)
 Kommunestørrelse og lokalt demokrati (med Poul Erik Mouritzen 2003)
 Kommunalbestyrelsernes sammensætning – rekruttering og repræsentation i dansk kommunalpolitik (2000)

Eksterne henvisninger 
 Ulrik Kjærs hjemmeside på sdu.dk

Noter 

Personer fra Odense
Ansatte ved Syddansk Universitet
Politologer fra Danmark
Faglitterære forfattere fra Danmark
Danskere i 1900-tallet
Danskere i 2000-tallet
Mahbub ul Haq

Mahbub ul Haq (født 22. februar 1934 i Jammu, Jammu og Kashmir, død 16. juli 1998 i New York City) var en indflydelsesrig pakistansk økonom, der er mest kendt for at have udviklet HDI (Human Development Index) sammen med Amartya Sen.

ul Haq var uddannet i økonomi fra Trinity College og Yale University. Fra 1970 til 1982 var han politisk direktør i Verdensbanken og derefter finansminister i Pakistan. Fra 1989 var han særlig rådgiver for UNDP og var leder af den stab, der udarbejdede den første Human Development Report fra FN.
 

Økonomer fra Pakistan
Sigurd Schultz

Sigurd Schultz (født 23. januar 1894 i Roskilde, død 27. juli 1980 på Frederiksberg) var en dansk kunsthistoriker, forfatter og museumsdirektør.

Schultz blev student fra Roskilde Katedralskole i 1911 og tog filosofikum allerede året efter. Han blev derefter ansat ved Nationalmuseet (1913-18) og kom i 1919 til Kunstakademiet som medhjælper i administrationen, hvor han var indtil 1922. Dernæst arbejdede han som kunstanmelder.

Han blev i 1927 sekretær for Foreningen for Kunsthaandværk og var fra 1928-1931 redaktør for det progressive Nyt Tidsskrift for Kunstindustri. I 1932 blev han udnævnt til direktør for Thorvaldsens Museum og var frem til 1963 med til at give museet en vigtig plads i dansk kunsthistorie. Allerede fra 1957 var han også blevet direktør for J.F. Willumsens Museum i Frederikssund; en post han besad til 1973.

Schultz var medarbejder ved Dansk biografisk Haandleksikon og ved 2. udgave af Dansk biografisk Leksikon, medlem af komitéen til nyudgivelse af Weilbachs Kunstnerleksikon (2. udgave), medarbejder ved Danske i Paris (1936-38) og redigerede Meddelelser fra Thorvaldsens Museum 1935-62.

Derudover var Schultz Ridder af 1. grad af Dannebrog, medlem af bestyrelsen for Thorvaldsen-samlingen på Nysø, Knud V. Engelhardts Mindelegat, Landskabsmaler C. Godtfredsens Legat samt til 1963 for Legatet Albertina og Mogens Poulsens Mindelegat, Foreningen af danske Museumsmænd 1935-46 og Foreningen af danske Kunstkritikere fra 1949 (formand 1957-63). Han var æresmedlem af foreningen Museernes Venner, af Det Unge Tonekunstnerselskab og af Foreningen af danske Kunstkritikere.

Bibliografi
 Ny Horisont (1918)
 Dansk Genremaleri (1928)
 Nyere dansk Billedhuggerkunst fra Niels Skovgaard til Jais Nielsen (1929)
 Blomstermaleren C.A. Jensen (1932)
 Malerkunstens Ismer (1938)
 Da Thorvaldsen kom Hjem (1938)
 Harald Hansens Tegninger (1941)
 Johan Rohde Sølv (1942)
 J.F. Willumsen: Grafiske Arbejder (1943)
 J.F. Willumsen, en Fortolkning af hans Personlighed og Idéerne i hans Livsværk (1948)
 Willumsens Grafik. Ny Fortegnelse (1961, med tillæg 1967)

Kilder 
 Kraks Blå Bog 1974

Eksterne henvisninger 
 

Personer fra Roskilde
Kunsthistorikere fra Danmark
Museumsfolk fra Danmark
Riddere af 1. grad af Dannebrog
Personer i Kraks Blå Bog (afdøde)
Faglitterære forfattere fra Danmark
Biografiforfattere fra Danmark
Foreningsformænd fra Danmark
Kunstkritikere fra Danmark
Dansksprogede forfattere fra Danmark
Thorvaldsens Museum
Inge-Lise Wagner

Inge-Lise Wagner (11. januar 1950) er en dansk præst, der i 1980 blev først hjælpepræst og i 1982 sognepræst i Rær-Hansted-Vigsø-Klitmøller Sogne, Hanstholm. I 1988 blev hun fyret under stor medieopmærksomhed, på grund af uenighed med menighedsrådene i Hansted-Klitmøller og Ræhr-Vigsø pastorater. Forinder var der ført to provesteretssager, hvor den sidste endte med en bøde for en kontroversiel prædiken, hvori Inge-Lise Wagner blandt andet havde kaldt politiet for "uniformerede mordere". Det medførte den strengest mulige straf fra kirkeministeriet, en bøde på en halv månedsløn, på daværende tidspunkt omkring 8000 kroner. Senere blev hun afskediget på grund af samarbejdsvanskeligheder.

Inge-Lise Wagner blev kendt i medierne som "motorcykelpræsten". Hun er også tilknyttet cirkusmiljøet, hvor hun begyndte som cirkuspræst i Cirkus Schumann i 1980. I 1981 skrev Dansk Artistforbund i deres medlemsblad, at nu havde man fået en cirkuspræst

Inge-Lise Wagner er i dag kirkesanger og vikarierer som præst.

Den 26. oktober 2011 blev Wagner anholdt efter fundet af flere håndvåben under en ransagning på hendes adresse.

Kilder 

Præster fra Danmark
Monte Xanic

Monte Xanic er en vinproducent som befinder sig ved den kendte vindal Guadalupe i den mexikanske delstat Baja California. 
Det blev grundlagt i 1987 og Guadalupe blev valgt på grund af klima forhold. Vinene fra Monte Xanic har vundet flere internationale priser både i USA, Frankrig og Canada.

Produkter 
 Calixa
 Gran Ricado
 Monte Xanic

Navnet 
Monte kommer fra spansk og betyder et lille bjerg. Xanic kommer fra sproget Cora og betyder blomsten som blomstrer efter den første regn.

Links 
 Officiel hjemmeside

Etableret i 1987
Vinvirksomheder
Fødevarevirksomheder fra Mexico
Lars Bo Langsted

Lars Bo Langsted (født 26. november 1957) er en dansk professor i erhvervsjura og er leder af International Economic Crime and Cyber Crime Research Centre (IECC), ved Juridisk Institut, Aalborg Universitet. I perioden fra 2007 til 2010 var han institutleder ved Jurdisk Institut

Langsted blev cand.jur. fra Aarhus Universitet i 1982 og blev efterfølgende ansat som fuldmægtig i Justitsministeriet. Han fungerede desuden som jurist i Københavns Politis afdeling for narkotikakriminalitet. Fra 1985 var han statsadvokatfuldmægtig ved Statsadvokaten for Særlig Økonomisk Kriminalitet, inden han i 1987 kom til Handelshøjskolen i Århus som først stipendiat, senere adjunkt og lektor. Han fik advokatbestalling i 1986 og møderet for Landsretterne året efter. Han har været medlem af Procesbevillingsnævnet fra 2008-2011 og har været formand for eller medlem af en række udvalg og nævn.

Siden 2000 har han været ansat ved Aalborg Universitet; fra 2001 som professor og fra 2008 tillige som institutleder.

Lars Bo Langsted medvirker ofte i medierne som ekspert i juridiske spørgsmål, ligesom han har været tilknyttet Den Store Danske Encyklopædi som fagkonsulent inden for det juridiske område.

1. september 2011 blev Langsted Ridder af Dannebrog.

Eksterne henvisninger 
 Lars Bo Langsteds personprofil på Aalborg Universitets hjemmeside

Jurister fra Danmark
Ansatte ved Aalborg Universitet
Riddere af Dannebrog
Personer i Kraks Blå Bog
Minister for udviklingssamarbejde

Minister for udviklingssamarbejde, tidligere Minister for udviklingsbistand, eller blot udviklingsminister er en dansk minister, der har ansvaret for Danmarks udviklings- og bistandspolitik. 

Udviklingsministeren betjenes af Udenrigsministeriet. Embedet blev etableret af Regeringen Poul Nyrup Rasmussen I 25. januar 1993 med Helle Degn som første minister. Nuværende minister er Flemming Møller Mortensen (S), der har siddet i embedet siden 19. november 2020.

Tidligere udviklingsministre 
I Regeringen Hilmar Baunsgaard (1968-1971) var kulturminster Kristen Helveg Petersen også minister for teknisk samarbejde med udviklingslandene og nedrustningsspørgsmål. 

I regeringerne Anker Jørgensen II, III og IV var Lise Østergaard minister uden portefølje med særligt henblik på udenrigspolitiske spørgsmål 1977-1980. Hun var kulturminister og minister for nordiske anliggender 1980-1982. Hun var mødeleder ved FN's kvindekonference i Bella Centret juli 1980.  
 
I Regeringen Poul Nyrup Rasmussen I (1993-1994) var Helle Degn minister for udviklingsbistand. 1994-1999 var Poul Nielson udviklingsminister. Nielson blev afløst af Jan Trøjborg (1999-2000), der igen blev afløst af Anita Bay Bundegaard (2000-2001). 

I Regeringen Anders Fogh Rasmussen I var Bertel Haarder udviklingsminister 2004-2005. Derefter havde Ulla Tørnæs posten i 2005-2010, efterfulgt af Søren Pind, der sad i embedet fra 23. februar 2010 til 3. oktober 2011. 

I Regeringen Helle Thorning-Schmidt var Christian Friis Bach minister fra 3. oktober 2011 til 21. november 2013, hvor han trak sig fra posten. Han blev fulgt af Rasmus Helveg Petersen fra 21. november 2013 til 3. februar 2014. Herefter blev udviklingsministerposten nedlagt. 

Fra 28. november 2016 til juni 2019 var Ulla Tørnæs for anden gang Minister for udviklingssamarbejde i Regeringen Lars Løkke Rasmussen III. Ulla Tørnæs' første periode var 2005-2010.

I Regeringen Mette Frederiksen var Rasmus Prehn Minister for udviklingssamarbejde fra 27. juni 2019 til 19. november 2020, og Flemming Møller Mortensen er det fra 19. november 2020.

Etableret i 1993
Politiske embeder
Gustav Weinreich

Gustav Alfred Emil Weinreich (12. oktober 1886 i København – 6. december 1980 i København) var billedskærer, møbelsnedker og -fabrikant i København og sad i bestyrelsen for flere faglige foreninger midt i det 20. århundrede.

Familieliv 
Gustav var andet barn og ældste søn af tapetserermester Ferdinand Emil Weinreich og Vilhelmine Frederikke Bolette Sivertsen (1852-1893). Hans søstre Amanda og Valborg og hans stedmors datter Rachel Christensen emigrerede til USA, men Gustav forblev i Danmark med sine fire halvsøskende. Barndomshjemmet var Adelgade 77. Der er skrevet en bog om huset.

Gustav var gift første gang 1909-1958 med Hertha Athalia Jørgensen, og de havde tre børn: Benny Emil, Edith Kate og Willie Marquard. Edith blev gift med møbelarkitekt, professor ved Kunstakademiet og forfatter Ole Wanscher. Gustav blev senere gift med Merry Mignon Petersson. De fik to børn: Kirsten Annelise Edith og Bjørn Allan Benny.

Weinreich boede 1931-1948 Dronninggårds Allé 37 i Holte og senere Borgergade 142 i København. Før Holte boede familien på Torvegade, Christianshavn og havde sommerhus på Tranegårdsvej, Hellerup.

Karriere 
Gustav blev uddannet hos Larsen & Andersens Møbelsnedkeri, København, og på Teknisk Institut og var selvstændig mester 1909-1917. 1917-1928 var han leder af A/S Lysberg & Hansen & Therp, et førende dansk møbelsnedkerfirma. I 1928 stiftede Gustav sit eget firma, A/S Normina (Nordisk Møbel og Inventar).

På Normina samarbejdede Gustav med flere kendte møbeldesignere, herunder sin senere svigersøn Ole Wanscher, Ernst Kühn og Jens Risom. Han udførte mange opgaver, herunder restauranter som Wivex , Nimb og Søpavillonen og hotellerne Marienlyst, Postgården og Terminus. Også interiørerne i Georg Jensens butik i London, i Radiohuset på Rosenørns Allé og på kongeskibet Dannebrog leverede Normina A/S. I Holte Kirke og Hornbæk Kirke udførte Normina A/S snedkerarbejdet under og efter krigen. Omkring 1945 havde A/S Normina til huse på Holger Danskes Vej 40 på Frederiksberg.

Gustav Weinreich skar også vejkrucifikser på bestilling. Man kan stadig finde et ved Nødebo. Et ved Martofte blev stjålet i 1970 og erstattet af en lokal billedskærer.

Weinreich var direktør for Normina A/S fra 1928. Han var oldermand i Billedskærerlauget 1935-1952 og æresoldermand (1952-1980), formand for billedskærerfagets lærlingeudvalg 1938-62, medlem af bestyrelsen for Haandværkerforeningen 1940-1959 og for stiftelsen Alderstrøst. Han var Ridder af Dannebrog.

Galleri

Referencer 

Personer i Kraks Blå Bog (afdøde)
Riddere af Dannebrog
Snedkere fra Danmark
Danskere i 1900-tallet
Fabrikanter fra Danmark
Oldermænd fra Danmark
Billedskærere fra Danmark
Kristian Wendelboe

Kristian Wendelboe (født 11. oktober 1964 i Næstved) er en dansk økonom, der siden 2011 har været administrerende direktør for KL. 

Wendelboe blev uddannet cand.polit. fra Københavns Universitet i 1992. Han blev derefter fuldmægtig i Amtsrådsforeningen og kom i 1995 til Finansministeriet, hvor han først var fuldmægtig, senere specialkonsulent. I 1997 vendte han tilbage til Amtsrådsforeningen som cheføkonom, men blev allerede i 1998 kontorchef i Finansministeriets 6. kontor. I 2005 blev han afdelingschef i Finansministeriets departement, og i 2006 administrerende direktør i Danske Regioner. Efter først at have været departementschef i Velfærdsministeriet, fik han i 2008 samme stilling i Ministeriet for Sundhed og Forebyggelse, der senere blev til Indenrigs- og Sundhedsministeriet. Denne stilling forlod han i 2011 for at blive administrerende direktør for KL.

I 2010 kom det i dagbladet B.T. frem, at Wendelboe talte usandt, da han i 2009 gav rigsrevisor Henrik Otbo tilsagn om at han havde leveret alle væsentlige oplysninger om afregning med privathospitalerne. Otbo havde imidlertid ikke fået en omstridt rapport, selv om han har bedt om den hele otte gange. Selv benægter Wendelboe at han er blevet bedt om at udlevere rapporten.

I 2009 blev han Ridder af 1. grad af Dannebrogordenen.

Kilder
 Om departementschefen på Indenrigs- og Sundhedsministeriets hjemmeside 

Personer fra Næstved
Økonomer fra Danmark
Departementschefer i Sundhedsministeriet
Riddere af 1. grad af Dannebrog
Personer i Kraks Blå Bog
Viggo Nørby

Viggo Nørby (4. marts 1909 i Odense – 2. november 1993) var en dansk embedsmand og senere administrerende direktør for BRFkredit.

Nørby var afdelingschef i Boligministeriet under tilblivelsen af boliglovene af 1958, der dannede grundlaget for stiftelsen af BRFkredit året efter. Han var frem til 1976 den første administrerende direktør i selskabet. 

Han var fra 1979 til 1984 bestyrelsesformand for Bella Center. Han var Kommandør af Dannebrogordenen.

Kilder 
 Kraks Blå Bog 1974

Afdelingschefer fra Danmark
Kreditforeningsdirektører fra Danmark
Personer fra Odense
Kommandører af Dannebrog
Personer i Kraks Blå Bog (afdøde)
Danskere i 1900-tallet